Jalkapallon alle 21-vuotiaiden Euroopan-mestaruuskilpailut 2015
Jalkapallon alle 21-vuotiaiden Euroopan-mestaruuskilpailut 2015 olivat järjestyksessään 20:nnet alle 21-vuotiaiden EM-kilpailut. Lopputurnaus pelattiin Tšekissä 17.–30. kesäkuuta 2015. Kisapaikkakuntina olivat Praha kahdella stadionilla, Olomouc ja Uherské Hradiště. Loppuottelu pelattiin Prahan Eden Arenalla.